b'\n_START_ARTICLE_\nKurzemes pilskalni\n_START_PARAGRAPH_\nKurzemes pilskalni ir kur\xc5\xa1u, l\xc4\xabvu vai vikingu b\xc5\xabv\xc4\x93ti nocietin\xc4\x81jumi Kurzemes pakalnos, kas tika izmantoti pilsnovadu (kiligundu) p\xc4\x81rvaldei un patv\xc4\x93rumam bru\xc5\x86otu konfliktu gad\xc4\xabjum\xc4\x81.\n_START_SECTION_\nV\xc4\x93sture\n_START_PARAGRAPH_\nRakst\xc4\xabtas zi\xc5\x86as par Kurzemes pilskalniem atrodamas no 9. gadsimta, kad Br\xc4\x93menes b\xc4\xabskaps Rimberts sav\xc4\x81 hronik\xc4\x81 \xe2\x80\x9cSv\xc4\x93t\xc4\x81 Ansgara dz\xc4\xabve\xe2\x80\x9d (Vita s. Anskarii) v\xc4\x93st\xc4\xabja par zviedru vikingu \xc4\xb7\xc4\x93ni\xc5\x86a Olafa uzbrukumu kur\xc5\xa1u \xc4\xb7\xc4\x93ni\xc5\x86valsts pils\xc4\x93tai (urbs regni) Ezerpilij (Seeburg), ko aizst\xc4\x81v\xc4\x93ju\xc5\xa1i 7000 karav\xc4\xabru ("Ezerpils kauja") un Ap\xc5\xablei (Apulia), ko aizst\xc4\x81v\xc4\x93ju\xc5\xa1i 15 000 karav\xc4\xabru ("Kauja pie Ap\xc5\xables")._NEWLINE_No 13. gadsimta dokumentiem zin\xc4\x81ms, ka taj\xc4\x81 laik\xc4\x81 past\xc4\x81v\xc4\x93ja asto\xc5\x86as Kursas zemes: Pils\xc4\x81ts, Megava, Ceklis, Duvzare, Piemare, Bandava, Ventava un Vanemane jeb Miera Kursa. 1253. gad\xc4\x81 Kursas zemes sadal\xc4\xabja Livonijas ordenis un Kurzemes b\xc4\xabskapija, bet p\xc4\x93c Kur\xc5\xa1u sacel\xc5\xa1an\xc4\x81s (1260\xe2\x80\x941267) apspie\xc5\xa1anas da\xc4\xbca no dienvidu zem\xc4\x93m (Ceklis) pak\xc4\xbc\xc4\x81v\xc4\x81s \xc5\xbeemai\xc5\xa1iem un tagad atrodas Lietuvas teritorij\xc4\x81._NEWLINE_Livonijas krusta karu hronik\xc4\x81s, Kursas dal\xc4\xab\xc5\xa1anas l\xc4\xabgumos un citos dokumentos piemin\xc4\x93ti Aizputes, Alsungas, Buses (Matkules), Dundagas, Dzintares, Emb\xc5\xabtes, Kandavas, Kazdangas (La\xc5\xbeas), P\xc5\xabres, Puzes, Sabiles, Talsu, Ug\xc4\x81les, V\xc4\x81rt\xc4\x81jas, Veckuld\xc4\xabgas, Tukuma un citi pilskalni.'